Hyacint je rod jednoklíčnolistových rastlín z čeľade špargľovité, ktorý zahŕňa viacročné suchozemské byliny rastúce z cibúľ. U nás sa pestuje najmä hyacint východný (Hyacinthus orientalis), ktorý dorastá do výšky 10 až 30 cm. Má prízemnú ružicu tuhých listov a jeho stonky nesú hroznovité kvetenstvo rôznych farieb (od tmavomodrej cez ružovú, žltú až po bielu), ktoré má omamnú vôňu.